Príloha č. 1 k vyhláseniu volieb na HK

Obecné zastupiteľstvo ustanovuje podrobnosti o spôsobe a vykonaní voľby hlavného kontrolóra obce a náležitosti prihlášky v súlade so Zákonom 369/1990 Z.z. v znení neskorších predpisov podľa prílohy č. 1.

Príloha č. 1:

1. **termín a spôsob vyhlásenia výberového konania:**

Výberové konanie bude vypísané dňa 03.07.2023 na úradnej tabuli a na internetovej stránke (elektronická úradná tabuľa)

1. **kvalifikačné predpoklady na výkon funkcie hlavného kontrolóra:**

minimálne ukončené úplné stredné vzdelanie s maturitou.

**3 . ďalšie predpoklady**

1. najmenej 5 rokov praxe vo verejnej, alebo štátnej správe a prax v riadiacej, ekonomickej, právnickej alebo kontrolnej činnosti, znalosť podvojného účtovníctva,
2. znalosť právnych predpisov týkajúcich sa hospodárenia obce, rozpočtových a príspevkových organizácií, právnických osôb, zákon o finančnej kontrole, o účtovníctve, o majetku obcí a ďalších prislúchajúcich právnych predpisov
3. užívateľské ovládanie počítača
   1. **podanie prihlášky**

Uchádzač na funkciu hlavného kontrolóra Obce Dolný Štál zašle poštou alebo osobne doručí svoju písomnú prihlášku v zalepenej obálke označenej **„Voľba hlavného kontrolóra – NEOTVÁRAŤ“** na adresu: Obecný úrad Dolný Štál, Ul. Mateja Korvína 676/2 930 10 Dolný Štál do **03.08.2023 do 12:00 hod.**. Rozhodujúci je dátum doručenia písomnej prihlášky do podateľne Obecného úradu v Dolnom Štále, alebo dátum doručenia podľa pošty.

* 1. **náležitosti prihlášky:**

1. meno a priezvisko, titul, dátum narodenia, trvalé bydlisko, email, telefónne číslo
2. písomný súhlas uchádzača na spracovanie osobných údajov v zmysle ustanovení § 14 zákona č. 18/2018 Z.z.. o ochrane osobných údajov a o zmene a doplnení niektorých zákonov v znení neskorších predpisov za účelom vykonania voľby hlavného kontrolóra na rokovaní Obecného zastupiteľstva obce Dolný Štál (ďalej len „zastupiteľstvo“). Písomné vyjadrenie  
   súhlasu obsahuje najmä údaj o tom, kto súhlas poskytol, komu sa tento súhlas dáva, na aký  
   účel, zoznam alebo rozsah osobných údajov, dobu platnosti súhlasu a podmienky jeho  
   odvolania. Súhlas daný v písomnej forme je bez vlastnoručného podpisu toho, kto súhlas dáva,  
   neplatný.
3. overená kópia dokladu o najvyššom dosiahnutom vzdelaní
4. Údaje k výpisu z registra trestov podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z. a to:
   1. meno, priezvisko, rodné priezvisko, pôvodné meno alebo priezvisko, ak došlo k zmene mena alebo zmene priezviska, osoby, ktorej sa žiadosť týka,  
      2. dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia
   2. štátne občianstvo,
   3. pohlavie
   4. meno, priezvisko a rodné priezvisko rodičov
5. profesijný životopis, prehľad doterajších zamestnaní a funkčného zaradenia,
6. čestné vyhlásenie kandidáta o tom, že má spôsobilosť na právne úkony v plnom rozsahu

čestné vyhlásenie o tom, či je alebo nie je podnikateľom, či je alebo nie je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť, či vykonáva alebo nevykonáva inú zárobkovú činnosť

1. **Vyhodnotenie výberového konania**
2. Uchádzač, ktorý splní vyššie uvedené požiadavky na výkon funkcie a včas podá prihlášku so všetkými náležitosťami, bude zaradený ako kandidát na voľbu hlavného kontrolóra v súlade s § 18 a zákona č. 369/1990 Zb. o obecnom zriadení v znení neskorších predpisov.
3. Posúdenie náležitosti podaných prihlášok vykoná starosta obce v spolupráci s trojčelnou výberovou komisiou v zložení:

1. Jozef Nagy

2. Zsuzsanna Domonkos

3. Juraj Hegyi

c) Voľba hlavného kontrolóra sa uskutoční na riadnom zasadnutí obecného zastupiteľstva tajným hlasovaním poslancov OZ dňa **17.08.2023**.

d) Pre vykonanie voľby volí obecné zastupiteľstvo trojčlennú volebnú komisiu v zložení:

1. Mgr. Arpád Édes

2. MUDr. Bálintová Sylvia

3. Bc. Anita Tóth

ktorého predsedom bude Mgr. Arpád Édes. Pred samotným hlasovaním budú poslancom predložené všetky informácie (prihláška, všetky náležitosti prihlášky) jednotlivých kandidátov na funkciu hlavného kontrolóra obce. V prípade záujmu kandidátov o vlastnú prezentáciu im bude udelené právo v časovom obmedzení maximálne 5 minút. Na tajné hlasovanie sa použijú hlasovacie lístky, ktoré volebná komisia odovzdá poslancom. Hlasovací lístok je spoločný pre všetkých kandidátov.

Na hlasovacom lístku sú uvedení kandidáti v abecednom poradí (podľa priezviska), s uvedením poradového čísla, priezviska, mena a akademického titulu. Na hlasovacom lístku je pečiatka obce Dolný Štál. Na hlasovacom lístku poslanec zakrúžkovaním určí kandidáta, za ktorého hlasuje.

Zakrúžkovať môže najviac jedného kandidáta. Hlasovací lístok po úprave odovzdá predsedovi volebnej komisie.

Platný hlasovací lístok je ten, ktorý je na predpísanom tlačive, a so zakrúžkovaním iba jedného kandidáta. Poškodenie hlasovacieho lístka nemá vplyv na jeho platnosť. Na prečiarknuté alebo dopísané mená sa neprihliada.

Na zvolenie hlavného kontrolóra obce je potrebný súhlas nadpolovičnej väčšiny všetkých poslancov OZ. Ak ani jeden z kandidátov takúto väčšinu nezíska, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom.

4. Volebná komisia vypracuje zápisnicu z voľby, ktorá obsahuje:

1. počet prítomných poslancov,
2. počet poslancov, ktorým boli vydané hlasovacie lístky,
3. počet odovzdaných hlasovacích lístkov,
4. počet platných hlasovacích lístkov,
5. počet hlasov odovzdaných pre jednotlivých kandidátov,
6. výsledok voľby, resp. 2 kola voľby,
7. meno zvoleného kandidáta.
8. **Pracovný pomer**

Starosta obce s právoplatne zvoleným hlavným kontrolórom obce uzavrie pracovnú zmluvu  najneskôr v deň nasledujúci po dni skončenia funkčného obdobia predchádzajúceho hlavného kontrolóra.

Predpokladaný deň nástupu do zamestnania je **1. september 2023. Pracovný pomer bude uzavretý na 30% úväzku pracovného času.**